बेन्जामिन पभार
बेन्जामिन जाक मार्सेल पभार (, , जन्म: सन् १९९६ मार्च २८) एक फ्रान्सेली व्यावसायिक फुटबल खेलाडी हुन् जो हाल जर्मनेली क्लब बायर्न म्युनिख र फ्रान्स राष्ट्रिय फुटबल टोलीका लागि रक्षापङ्क्तिको रूपमा खेल्दै आएका छन्। 

सन् २०१४ मा पभारले १८ वर्षको उमेरमा लिल्ल नामक एक फ्रान्सेली फुटबल क्लबको दोस्रो क्लब "लिल्ल ख"बाट व्यावसायिक फुटबलमा प्रशिक्षण लिन तथा व्यावसायिक फुटबल खेलजीवनको सुरुवात गरेका थिए। सन् २०१५ मा पभारको उक्त क्लबको वरिष्ठ टोलीमा पदोन्नति भएपश्चात् उनले लिग अँ नामक फ्रान्सेली फुटबल सर्वोच्च लिगमा सोही क्लब मार्फत पर्दापण गरेका थिए। उक्त क्लबका लागि १ वर्षसम्म फुटबल खेलेका पभार सन् २०१६ मा स्तुतगार्त नामक एक जर्मनेली क्लबमा आवद्ध भएका थिए जहाँ उनले सोही वर्ष क्लबको तर्फबाट बुन्डेसलिगा ख नामक जर्मनेली फुटबलको दोस्रो सर्वोच्च लिग जित्न सफल भएका थिए। पभारले उक्त क्लबसँगको ३ वर्षे बसाइँमा ८० भन्दा बढी उपस्थितिहरू जनाएका थिए। सन् २०१९ को जनवरीमा पभार बुन्डेसलिगामा प्रतिस्पर्धा गर्ने क्लब बायर्न म्युनिखमा आवद्ध भएका थिए भने उनले क्लबको तर्फबाट उक्त वर्षको बुन्डेसलिगा संस्करण जित्न सफल भएका थिए। 

पभारले सन् २०१५ मा फ्रान्सेली १९ वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलजीवनको सुरुवात गरेका थिए भने सोही वर्ष उनी २१ वर्ष मुनिको राष्ट्रिय टोलीको पदोन्नति भएको थियो। सन् २०१७ को नोभेम्बरमा उनको वरिष्ठ राष्ट्रिय टोलीमा पदोन्नति भएको थियोे भने सन् २०१८, रूसमा आयोजित फिफा विश्वकपको संस्करणमा उनले राष्ट्रिय टोलीको प्रतिनिधित्व गर्ने मौका प्राप्त गरेका थिए भने राष्ट्रिय टोलीको उक्त प्रतियोगिताको अन्तिम खेलमा क्रोएसियालाई पराजित गर्दै फिफा विश्वकप उपाधि उचाल्न सफल भएको थियो।

क्लब खेलजीवन

अन्तर्राष्ट्रिय खेलजीवन

खेलजीवन तथ्याङ्क

क्लब

अन्तर्राष्ट्रिय

अन्तर्राष्ट्रिय गोलहरू
राष्ट्रिय टोलीका लागि गरेको गोलहरू

सन्दर्भ सामग्रीहरू

बाह्य कडिहरू 

राष्ट्रिय टोली जानकारी

सन् १९९६ मा जन्म
जीवित मानिसहरू
फ्रान्सका फुटबल खेलाडीहरू